612 PROCEEDINGS OF SECTION G. 



atura aia kia Tu. Kiia tuatua maii*a a Tii, E ui atu koe, 

 koai ma o raua ingoa? Kiia ui atura Ina, e kua aaki niaira 

 kiaia, kua akakite aturfi Ina kia Tu, ko Taramaakiaki tetai, 

 ko Taramahetonga tetai. Kua marama iora te manako o Tu, 

 ma te akamaara ki ta raua tuatua i oti e, ko te ingoa raii'ame 

 anau mai. Ko te ingoa o taua vaine ra i te kapiki anga a 

 Tu e te tamaine ko Rei, akamaara, kua tae ki te ono e te 

 itu o te mataiti, kare akera taua vaine ra i anau. Kua oro 

 maira a Tu ki roto i te are, e ina ! kua tu a tangata raua. 

 Kua ui atura aia kia raua, Kua kite ainei korua i te pe'e o 

 te are ? Kua tuatua atura raua, Kua kite maua, Kua timata 

 iora a Tu kia kite aia i to raua pakari e to raua kite. Kua 

 timata ki te tuakaua. Kua pe'e aere te tuakana ; e kua kite 

 a Tu e, te topa rikiriki aere ra tetai ngai. E kua pe'e te 

 teina ; kia akarougo a Tu, kare e ngai i topa iaia. E kua 

 maara tikai a Tu e, nana tikai eia tamariki. 



Kua kapiki atura a Tu ki te vaine, Kua kite ainei koe i te 

 pe'e o te are ? Kua tuatua maira te vaine, Ko tetai taka 

 tuatua iigaro i'a ! Kua tuatua atura te tane e, Pe'e mai koe. 

 Kua pe'e atura aia, 



Tei tua ta parata, 



Tei tai ta mango, 

 E pi ! E pa ! 



Kua mou atura Tu i te rima o te vaine, no te mea kare, ia 

 pe'e i te pe'e o te are, kua titiri atura a Tu i taua vaine ra ki 

 runga i te umu ta raua i taii no aua tamariki ra. E kia ngaa 

 te kopu o taua vaine ra ki runga i te umu, e ina ! e punga 

 maata tei roto i te kopu, mei te punga ngaika nei te tu. 



Kia kite nga tamariki e, kua mate taua vaine ra, kua ooi'o 

 atura raua ki to rana vaka, e kua oki atura ki te metua vaine. 

 E kua aru atura a Tu e te tamaine ia raua ; e vaka ke rai to 

 raua. E kia tae ki te ngai tei reira a Kei, kua aue iora a Tu 

 ki te vaine, e ki nga tamariki. E kua aue katoa a Rei ki te 

 tane, e ki te tamaine. E kua oki atura ratou ki to ratou 

 ngai tikai ma te meitaki. 



The native text for Ina's song having been ab-eady given, 

 need not be repeated here. 



